
  PARLAMENTUL ROMÂNIEI

  CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                               Bucureşti, 14 mai 2013
                                               Nr. Pl.x 685/2011/2013


   RAPORT

asupra 
propunerii legislative privind modificarea şi completarea articolului 30 din Legea nr.255 din 14 decembrie 2010 
privind exproprierea pentru cauză de utilitate publică, necesară realizării unor obiective de interes naţional, 
judeţean şi local
     În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă privind modificarea şi completarea articolului 30 din Legea nr.255 din 14 decembrie 2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, trimisă cu adresa nr. Pl-x 685 din 28 noiembrie 2011 şi înregistrată cu nr.31/1156 din 29 noiembrie 2011.

    Senatul, în calitate de primă Cameră sesizată, a respins propunerea legislativă în şedinţa din 21 noiembrie 2011.

    Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională. 

    Consiliul Legislativ a avizat favorabil, cu observaţii şi propuneri iniţiativa legislativă, conform avizului nr. 647 din 14 iunie 2011.

    Guvernul, prin punctul de vedere transmis cu adresa nr.1983 din 26 august 2011, susţine adoptarea acestei propuneri legislative.

    Comisia pentru administraţie publică, amenajarea teritoriului şi echilibru economic a avizat favorabil iniţiativa legislativă, conform avizului nr. 26/517 din 7 decembrie 2011.

    Propunerea legislativă supusă dezbaterii are ca obiect de reglementare completarea Legii nr.255 din                  14 decembrie 2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, în sensul ca, daca în termen de doi ani de la intervenţia avizării de către ANCPI nu intervine o hotărâre de expropriere, toate interdicţiile instituite pe baza art. 13 alin. 1 si a art. 30 alin. (1), vor înceta de drept şi se vor radia din oficiu din cartea funciară.
    În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă în şedinţa din 14 mai 2013. 
   Din numărul total de 27 de membri ai Comisiei juridice, de disciplină şi imunităţi au participat la şedinţă            15 deputaţi. 

   În urma dezbaterii şi a opiniilor exprimate, membrii Comisiei au hotărât, cu unanimitate de voturi, să propună plenului Camerei Deputaţilor adoptarea propunerii legislative privind modificarea şi completarea articolului 30 din Legea nr.255 din 14 decembrie 2010 privind exproprierea pentru cauză de utilitate publică, necesară realizării unor obiective de interes naţional, judeţean şi local , cu amendamentele admise, care sunt redate în Anexa nr. 1 la prezentul raport. Singurul amendament respins este redat în Anexa nr. II, care face parte integrantă din raport.
   În raport de obiectul şi conţinutul său, propunerea legislativă face parte din categoria legilor organice.

                       VICEPREŞEDINTE,                                                                                       SECRETAR,
                    
  Ciprian Nicolae NICA                                                                   Theodor-Cătălin NICOLESCU
Consilier parlamentar, Ciprian Bucur
Anexă 

                                                                                     AMENDAMENTE ADMISE:

	Nr. crt.
	Legea nr. 255/2010 
	Textul propunerii legislative
	Text  propus de Comisie  (autorul amendamentului)
	Motivare

	1
	______________________
	           Lege  privind modificarea şi completarea articolului 30 din Legea nr. 255 din 14 decembrie 2010 privind exproprierea pentru cauză de utilitate publică, necesară realizării unor obiective de interes naţional, judeţean şi local


	          „ Lege pentru completarea art.13 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local şi pentru completarea  art. 56 din Legea 350/2001 privind amenajarea teritoriului şi urbanismul”
Autor: Comisia juridică, de disciplină şi imunităţi
	

	2
	__________________
	____________________
	„Art. I.- La articolul 13 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, publicata in Monitorul Oficial al României, Partea I, nr. 853 din 20 decembrie 2010, cu modificările şi completările ulterioare, după alineatul (2) se introduce un nou alineat, alin. (3) cu următorul cuprins:

	

	3
	
	             
	„(3) Actul de declarare a utilităţii publice de interes naţional sau local îşi încetează efectele de drept la împlinirea unui termen de 3 ani, calculat de la data emiterii actului respectiv, dacă în această perioadă, declararea nu a fost urmată de realizarea scopului pentru care utilitatea publică a fost declarată. Dispoziţiile prezentului alineat nu se aplică imobilelor care, la data declarării utilităţii publice se aflau sau au intrat ulterior, prin orice modalitate, în domeniul public sau privat al statului sau în proprietatea privată a unităţilor administrativ-teritoriale.”

Autor: Comisia juridică.

	

	4
	  Art. 30 (1) Orice avize, acorduri, permise sau autorizaţii emise unor terţe persoane pentru imobilele expropriate de la data avizării de către Agenţia Naţională de Cadastru şi Publicitate Imobiliară, prin unităţile sale teritoriale, a documentaţiilor cadastrale sunt lovite de nulitate absolută.
(2) Neeliberarea în termenele stabilite prin prezenta lege a certificatelor de urbanism, avizelor, acordurilor, permiselor şi a autorizaţiilor de către autorităţile în a căror sarcină cade eliberarea lor se sancţionează cu amendă cuprinsă între 5.000 lei şi 10.000 lei.
(3) Constatarea contravenţiilor şi aplicarea amenzilor se fac de către prefect, în calitatea sa de autoritate publică, reprezentant al Guvernului pe plan local.
(4) Dispoziţiile prezentului articol se completează în mod corespunzător cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.

(5) În situaţia în care, din cauza lipsei unui aviz, acord, permis sau a unei autorizaţii, constructorii înregistrează întârzieri în executarea obiectivelor definite la art. 2 alin. (1), valoarea daunelor pretinse de către aceştia va fi suportată de instituţiile care se fac vinovate de depăşirea termenelor stabilite de prezenta lege.
(6)Dispoziţia prevăzută la alin. (5) se aplică şi în cazul eliberării unui aviz, acord, permis sau a unei autorizaţii unor terţe persoane pentru imobilele expropriate în condiţiile alin. (1).

	Art. 30 (1) Orice avize, acorduri, permise sau autorizaţii emise unor terţe persoane pentru imobilele expropriate de la data avizării de către Agenţia Naţională de Cadastru şi Publicitate Imobiliară, prin unităţile sale teritoriale, a documentaţiilor cadastrale sunt lovite de nulitate absolută.

(11) Dacă în termen de 2 ani de la intervenţia avizării de către Agenţia Naţională de Cadastru şi Publicitate nu intervine o hotărâre de expropriere, toate interdicţiile instituite pe baza art. 13 alin 1 şi art. 30 alin 1 vor înceta de drept. In mod corespunzător interdicţiile se vor radia din oficiu din cartea funciară.

(2) Neeliberarea în termenele stabilite prin prezenta lege a certificatelor de urbanism, avizelor, acordurilor, permiselor şi a autorizaţiilor de către autorităţile în a căror sarcină cade eliberarea lor se sancţionează cu amendă cuprinsă între 5.000 lei şi 10.000 lei.

(3) Constatarea contravenţiilor şi aplicarea amenzilor se fac de către prefect, în calitatea sa de autoritate publică, reprezentant al Guvernului pe plan local.

(4) Dispoziţiile prezentului articol se completează în mod corespunzător cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.

(5) În situaţia în care, din cauza lipsei unui aviz, acord, permis sau a unei autorizaţii, constructorii înregistrează întârzieri în executarea obiectivelor definite la art. 2 alin. (1), valoarea daunelor pretinse de către aceştia va fi suportată de instituţiile care se fac vinovate de depăşirea termenelor stabilite de prezenta lege.

(6) Dispoziţia prevăzută ia alin. (5) se aplică şi în cazul eliberării unui aviz, acord, permis sau a unei autorizaţii unor terţe persoane pentru imobilele expropriate în condiţiile alin. (1).


	           (1)  Se elimină

             (11) Se elimină


(2) Se elimină

              (3) Se elimină


(4) Se elimină

(5) Se elimină

(6) Se elimină


	

	5
	
	
	„Art. II. – La articolul 56 din Legea 350 din 6 iulie 2001 privind amenajarea teritoriului şi urbanismul, publicata în Monitorul Oficial al României, Partea I, nr. 373 din 10 iulie 2001, după alineatul (5) se introduce un nou alineat, alin. (51), cu următorul cuprins:

„(51) În cazul imobilelor declarate ca fiind de utilitate publică, potrivit legii,  documentaţiile de amenajarea teritoriului şi urbanism, valabile la data declarării utilităţii publice, îşi păstrează valabilitatea pentru o perioadă egală cu cea pentru care au fost emise iniţial, începând cu data la care utilitatea publică încetează din orice cauză.”
Autor: Comisia juridică


	


Anexa nr. II.

AMENDAMENT RESPINS:

	Nr.

  crt.
	Legislaţie în vigoare
	Text  iniţiativă legislativă
	Amendamente Comisie

(autorul amendamentului)
	Motivarea 

1.Argumente pentru susţinere

2Argumente pentru respingere
	Cameră Decizională

	1. 
	
	
	„Art. I.- La articolul 13 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, publicata in Monitorul Oficial al României, Partea I, nr. 853 din 20 decembrie 2010, cu modificările şi completările ulterioare, după alineatul (2) se introduce un nou alineat, alin. (3) cu următorul cuprins:
- „(3) Dacă în termen de 2 ani de la data transmiterii listei încheierilor de respingere de către Agenţia Naţională de Cadastru şi Publicitate Imobiliară, prin unităţile sale teritoriale, către unităţile administrativ-teritoriale, expropriatorul nu obţine prin hotărâre a Guvernului sau, după caz, potrivit legii, prin hotărâre a autorităţii administraţiei publice locale sau judeţene, respectiv a Consiliului General al Municipiului Bucureşti, aprobarea de începere a exproprierilor, toate interdicţiile instituite potrivit prevederilor alin. (1) şi nulităţile absolute care operează conform dispoziţiilor  art. 30 alin. (1) încetează de drept. În mod corespunzător, interdicţiile se vor radia din oficiu din cartea funciară "
Autor:  deputat SERES Dénes
	1. 
2. Prin vot, membrii Comisiei au hotărât că amendamentul propus nu se justifică, întrucât a fost reformulat cu prilejul dezbaterilor.
	Camera Deputaţilor

